Uues Lionis on ka tehnilisi uuendusi, mis lisavad arvutikasutajale täiendavat kaitset. OS X veebilehitseja Safari baseerub nüüd Webkit2 raamistikul, mis hoiab veebist tulnud pahatahtliku koodi veebilehitsejas ning ei lase sellel operatsioonisüsteemile ligi pääseda. Täiendati ka ASLR kaitset, mis on tänapäevaste operatsioonisüsteemide turvavarustuses kohustuslik, kuid oli senistes OS X versioonides üsnagi algeline.